Diari Oficial de la Generalitat Valenciana


Sumari del DOGV 4238, del 29-04-2002 (2002/4432)

DECRET 68/2002, de 25 d'abril, del Govern Valencià, pel qual s'autoritza l'ampliació d'ensenyances en la Universitat Politècnica de València.
---------------------------------------------------------------------------------------------------------------------------------------------

### Dades del document

Número de DOGV
:   4238

Data del DOGV
:   29-04-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/4432


Data del document
:   25-04-2002

Organisme emissor
:   Conselleria de Cultura i Educació

Tipus de document
:   Decret

Anàlisi jurídica

 Descriptors 

:   * centre d'ensenyament
    * títol d'estudis
    * legislació
    * universitat

DECRET 68/2002, de 25 d'abril, del Govern Valencià, pel qual s'autoritza l'ampliació d'ensenyances en la Universitat Politècnica de València. [2002/A4432]
  
La Universitat Politècnica de València va sol·licitar autorització per a la implantació dels ensenyaments universitaris conduents a l'obtenció dels títols oficials de llicenciat en Comunicació Audiovisual, llicenciat en Ciències Ambientals (1r cicle), enginyer tècnic en Informàtica de Gestió i enginyer geòleg (2n cicle), i va adjuntar la memòria justificativa de les titulacions, així com l'acord del Consell Social de la Universitat proposant la implantació de les ensenyances a què fa referència el present decret.
  
El Consell Interuniversitari de la Comunitat Valenciana, en la sessió de 15 de març del 2001, va tindre coneixement de la sol·licitud de la Universitat Politècnica de València, tal com disposa, respecte a la creació, l'ampliació i la transformació de centres universitaris, l'article 5.2 de la Llei 3/1985, de 9 de març, de la Generalitat Valenciana, de Coordinació Interuniversitària de la Comunitat Valenciana.
  
El Consell d'Universitats va emetre el corresponent informe en relació amb la proposta formulada per la Universitat Politècnica de València.
  
Per tot això, i havent-se complit els requisits exigits en el Reial Decret 557/1991, de 12 d'abril, sobre creació i reconeixement d'universitats i centres universitaris, i en el Decret 252/1997, de 23 de setembre, del Govern Valencià, sobre procediment d'autorització d'implantació de titulacions universitàries, a proposta del conseller de Cultura i Educació i amb la deliberació prèvia del Govern Valencià, en la reunió del dia 25 d'abril de 2002,
  
DECRETE
  
Article 1
  
Autoritzar a la Universitat Politècnica de València la implantació de les ensenyances conduents a l'obtenció dels títols oficials de llicenciat en Ciències Ambientals (1r cicle) i llicenciat en Comunicació Audiovisual, que seran organitzades per l'Escola Politècnica Superior de Gandia; enginyer tècnic en Informàtica de Gestió, que seran organitzades per l'Escola Politècnica Superior d'Alcoi; i enginyer geòleg (2n cicle), que seran organitzades per l'Escola Tècnica Superior d'Enginyers de Camins, Canals i Ports.
  
Article 2
  
La posada en funcionament de les ensenyances serà autoritzada pel conseller de Cultura i Educació, després que el Consell d'Universitats haja homologat el pla d'estudis corresponent.
  
DISPOSICIONS FINALS
  
Primera
  
Es faculta el conseller de Cultura i Educació per a dictar les disposicions necessàries per a l'aplicació i execució del que disposa este decret.
  
Segona
  
Este decret entrarà en vigor l'endemà de la seua publicació en el Diari Oficial de la Generalitat Valenciana.
  
Valencia, 25 d'abril de 2002
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura i Educació,
  
MANUEL TARANCÓN FANDOS